கேள்வி: லட்சுமி (நடிகை) - தேசிய விருது பற்றி விளக்கவும்.
பதில்: 1970-ம் ஆண்டுகளில் நான்கு தென்னிந்திய மொழிப்படங்களிலும் வெற்றிக்கொடி நாட்டினார். அவரது மலையாளப்படம் ''சட்டக்காரி'' (1974) அவருக்கு புகழ் தேடித் தந்தது. இத்திரைப்படம் 1975-ம் ஆண்டு ''ஜூலி'' என இந்தியிலும் ''மிஸ் ஜூலி பிரேம கதா'' என தெலுங்கிலும் எடுக்கப்பட்டன. இந்திப்பட நடிப்பிற்காக பிலிம்ஃபேர் விருதும்[http://deep750.googlepages.com/FilmfareAwards.pdf 1st Filmfare Awards 1953] வங்காள திரையிதழாளர்கள் விருதும் . கிடைத்தது. 1977-ஆம் ஆண்டில் வெளிவந்த ''சில நேரங்களில் சில மனிதர்கள்'' என்ற எழுத்தாளர் ஜெயகாந்தன் புதினத்தை ஒட்டி எடுக்கப்பட்ட தமிழ்த் திரைப்படத்திற்காக சிறந்த நடிகைக்கான தேசிய விருது வாங்கினார். 1980-களில் முதன்மை பாத்திரங்களில் நடிப்பது குறைந்தபோது துணைநடிகையாக பல படங்களில் நடித்துள்ளார். ''ஜீன்ஸ்'' படத்தில் பாட்டியாக நடித்து கவனத்தைக் கவர்ந்தார்.400 படங்களுக்கும் மேலாக நடித்துள்ளார். சின்னத்திரையிலும் ''அச்சமில்லை,அச்சமில்லை'' என்ற அரட்டைக்காட்சியில் தமது முத்திரையைப் பதித்தார். சமூகப்பிரச்சினைகளையும் தனிமனித அவலங்களையும் இத்தொடர் வெளிக்கொணர்ந்தது. தற்போது கன்னடம் சுவர்ணா தொலைக்காட்சியில் ''எது கதே அல ஜீவனா'' எனும் அரட்டைக்காட்சியை நடத்தி வருகிறார்.